Anigoo sebi uun ahoo
Sita leeb iyo qaansoo  
Siigaduun isku aasoo
abo reer ka fogaanoon
Laygu aaminin soofkiyo
 
Saaca maanta aan joogno
Gabaygu waygu sugnaayee
Haddii aan Sarsarriigo
Ama aan surmaseejo
Amaba aan sixi waayo
Ama aan ka salguuro
 
Amaba laygu saluugo
Soomaalida i maqlaysaay
I su'aala hadhow
Ilaahaan waxba seegine
Subaciisa Quraankiyo  
 
Sabbaxooyin ku sheegayow  
Saciira iyo naciima  
Rabbiigii kala seerayow  
Markay suurtu dhawaaqdo e  
La soo saaro makhluuqa e
Shaqiga iyo saciidka
Maalintaad kala soocdo  
Dembigaannu samaynay
Rabbigayow naga saamax
 
Subciyay oo ka dukeeyaye
Ka siddeetan sebaaney
Calankaannu sugaynaye
Sahankiisa ahaynow  
Seermaweydo hillaacdayow
Sagal maanta darroorayoo
Siigadii naga maydhayow
Saq dhexaannu ahayne  
Kii soo saaray cadceeddow
 
Samada kii u ekaaye  
xiddigaa mid la siiyayow
Saaxirkii kala guurraye  
Sarreeyow ma-nusqaamow
An siduu yahay eegno e  
Kaana siib Kanna saar
Saahidiinta lslaamka e
 
Subcisaa Jimcayaashiyo
Sibyaanta iyo haweenku  
Calankay Saadinayeenow
Cidina kaanay na Siine
 
Saatir noogu yaboohayow
Saaxirkii kala guurraye  
Sarreeyow ma-nusqaamow
Aan siduu yahay eegno e
Kaana siib kanna saar
Sallaankii istiqaalkow
Sedadu kay ku xidhnaydow  
Sayruukhii Afrikaadow  
Saaxirkii kala guurraye
 
Sarreeyow ma-nusqaamow
An siduu yahay eegno e
Kaana siib kanna saar
San-ku-neefle dhammaantii
Khalqiga kii u sinnaayeen
Mid saaxiibla ahayne
Sangalkii iska diidayow
Saaxirkii kala guurraye
 
Sarreeyow ma-nusqaamow  
Aan siduu yahay eegno e
Kaana siib kanna saar
Soomaloo iscunaysa oo
Saqda qaylo dhawaaqdiyo  
Sulub laysu cabbaystiyo
Hadba soof la xabbaadhiyo  
Saraayaa dami weydey  
Kii laydhiisu na saaqdayow  
 
Kii sadqeeyey qabaa'ile  
Isu saaray gacmaa ee  
Saf walaala ka yeelayow
Saaxirkii kala guurraye
Sarreeyow ma-nusqaamow
An siduu yahay eegno e
Kaana siib kanna saar
 
In sidayda tihiin iyo
In kalaanan saxaynine  
Soomaloo calan taagta  
Saakay noogu horraysa oo  
Saddex wiig iyo maalmo  
Haddaan Soor cuni waayo
Safrad laygama yaaboo
 
Sarina mayso naftayda e
Saaxirkii kala guurraye
Sarreeyow ma-nusqaamow
An siduu yahay eegno e  
Kaana siib kanna saar 

-------------------------

Somaliland
"Kaana Siib Kanna Saar"

Words by:unknown
Music by:unknown
Adopted:1991(?)

In 1991, following the collapse of the Somali government, the northwestern
region of the country, formerly known as British Somaliland and then the State
of_Somaliland before merging with Somalia in 1960, broke off to become a self-
delcared independent nation (which has not been internationally recognized).

Special thanks to:PaweB Ciupak for the music file.

See also: Somaliland_(1960), Somalia.

MUSIC
